CELEX: 31981R0072
Language: el
Date: 1981-01-12 00:00:00
Title: Κανονισμός (ΕΟΚ) αριθ. 72/81 της 12ης Ιανουαρίου 1981 περί τροποποίησης του κανονισμού (ΕΟΚ) αριθ. 1215/71 «περί ορισμένων λεπτομερειών σχετικών με τις διατάξεις—πλαίσια για τις συμβάσεις πωλήσεως του λίνου και της κάνναβης σε άχυρο»

Avis juridique important

|

31981R0072

Κανονισμός (ΕΟΚ) αριθ. 72/81 της 12ης Ιανουαρίου 1981 περί τροποποίησης του κανονισμού (ΕΟΚ) αριθ. 1215/71 «περί ορισμένων λεπτομερειών σχετικών με τις διατάξεις—πλαίσια για τις συμβάσεις πωλήσεως του λίνου και της κάνναβης σε άχυρο»  

Επίσημη Εφημερίδα αριθ. L 011 της 13/01/1981 σ. 0008 - 0008 Φινλανδική ειδική έκδοση: Κεφάλαιο 3 τόμος 13 σ. 0010  Ισπανική ειδική έκδοση: Κεφάλαιο 03 τόμος 21 σ. 0018  Σουηδική ειδική έκδοση: Κεφάλαιο 3 τόμος 13 σ. 0010  Πορτογαλική ειδική έκδοση : Κεφάλαιο 03 τόμος 21 σ. 0018 

***** ΚΑΝΟΝΙΣΜΟΣ (ΕΟΚ) αριθ. 72/81 ΤΗΣ ΕΠΙΤΡΟΠΗΣ  της 12ης Ιανουαρίου 1981  περί τροποποιήσεως του κανονισμού (ΕΟΚ) αριθ. 1215/71 «περί ορισμένων λεπτομερειών σχετικών με τις διατάξεις-πλαίσια για τις συμβάσεις πωλήσεως του λίνου και της καννάβεως σε άχυρο»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως της αγοράς στον τομέα του λίνου και της καννάβεως (1), όπως τροποποιήθηκε τελευταία από τον κανονισμό (ΕΟΚ) αριθ. 814/76 (2),  τον κανονισμό (ΕΟΚ) αριθ. 620/71 του Συμβουλίου της 22ας Μαρτίου 1971 περί θεσπίσεως των διατάξεων-πλαισίων για τις συμβάσεις πωλήσεως του λίνου και της καννάβεως σε άχυρο (3), και ιδίως το άρθρο 5 παράγραφος 2,  Εκτιμώντας:  ότι το άρθρο 1 του κανονισμού (ΕΟΚ) αριθ. 1215/71 της Επιτροπής (4) προβλέπει διατάξεις για τις περιπτώσεις που οι ενδείξεις που προβλέπονται στο άρθρο 5 παράγραφος 1 του κανονισμού (ΕΟΚ) αριθ. 620/71 δεν επαναλαμβάνονται στη σύμβαση·  ότι η χρησιμοποίηση σπάγγων σταχυοδέτου άλλων από λίνον περιλαμβάνει σοβαρά μειονεκτήματα για τον αγοραστή· ότι, προς αποφυγήν αντιδικιών μεταξύ των συμβαλλομένων μερών επί του θέματος των σπάγγων σταχυοδέτου, χρειάζεται να προβλεφθούν οι διατάξεις για την περίπτωση που οι ενδείξεις οι σχετικές με τη χρησιμοποίηση του σπάγγου σταχυοδέτου δεν επαναλαμβάνονται στη σύμβαση·  ότι τα μέτρα που προβλέπονται στον παρόντα κανονισμό δεν είναι σύμφωνα με τη γνώμη της Επιτροπής Διαχειρίσεως Λίνου και Καννάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 1215/71 προστίθεται το ακόλουθο κείμενο:  «Η σύμβαση για το λίνο συνάπτεται για λίνο δεμένο με σπάγγους σταχυοδέτου από λίνο· σε περίπτωση χρήσεως άλλων σπάγγων σταχυοδέτου η τιμή συμβάσεως μειώνεται κατά 2 %.»  Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεως του στην Επίσημη Εφημερίδα των Ευρωπαϊκών Κοινοτήτων.  Ισχύει για πρώτη φορά για το λίνο συγκομιδής 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Ιανουαρίου 1981  Για την Επιτροπή  Finn GUNDELACH  Μέλος της Επιτροπής  (1) ΕΕ αριθ. L 146 της 4. 7. 1970, σ. 1.  (2) ΕΕ αριθ. L 94 της 9. 4. 1976, σ. 4.  (3) ΕΕ αριθ. L 72 της 26. 3. 1971, σ. 4.  (4) ΕΕ αριθ. L 127 της 11. 6. 1971, σ. 22.